
2026/0040 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare (UE) 2024/1447 în ceea ce privește contribuția financiară suplimentară din partea Suediei 

[bookmark: _Hlk172115450]CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2024/792 al Parlamentului European și al Consiliului din 29 februarie 2024 de instituire a Mecanismului pentru Ucraina[footnoteRef:2], în special articolul 20 alineatul (2), [2: 	Regulamentul (UE) 2024/792 al Parlamentului European și al Consiliului din 29 februarie 2024 de instituire a Mecanismului pentru Ucraina (JO L, 2024/792, 29.2.2024, ELI: http://data.europa.eu/eli/reg/2024/792/oj).] 

având în vedere propunerea Comisiei Europene,
întrucât:
(1)	În temeiul articolului 7 din Regulamentul (UE) 2024/792, este posibil ca statele membre, țările terțe, organizațiile internaționale, instituțiile financiare internaționale sau alte surse să furnizeze contribuții suplimentare la Mecanismul pentru Ucraina, inclusiv la plan.
[bookmark: _Hlk204086330](2)	În temeiul articolului 7 din Regulamentul (UE) 2024/792, Suedia s-a angajat să furnizeze suma de 2 000 000 000 SEK, reprezentând o contribuție financiară suplimentară la pilonul I al Mecanismului pentru Ucraina sub formă de sprijin financiar nerambursabil. Contribuția respectivă constituie venituri alocate externe. Comisia este responsabilă de gestionarea contribuției respective în conformitate cu procedurile aplicabile cheltuielilor Uniunii, în special procedurile în temeiul Regulamentului (UE, Euratom) 2024/2509 al Parlamentului European și al Consiliului[footnoteRef:3] și al Regulamentului (UE) 2024/792. [3: 	Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (JO L, 2024/2509, 26.9.2024, ELI: http://data.europa.eu/eli/reg/2024/2509/oj).] 

(3)	Contribuția financiară din partea Suediei ar trebui să fie pusă la dispoziția Ucrainei sub rezerva intrării în vigoare a unui acord de transfer între Suedia și Comisie și a transferului contribuției financiare aferente. Contribuția financiară respectivă ar trebui alocată celei de a opta tranșe trimestriale a planului și ar trebui plătită sub rezerva îndeplinirii satisfăcătoare a etapelor calitative și cantitative relevante. Cuantumul celei de a opta tranșe a planului ar trebui ajustat în consecință pentru a ține seama de cuantumul final al respectivei contribuții financiare exprimat în euro care rezultă din aplicarea cursului de schimb oficial la momentul transferului.
(4)	În urma primirii primei contribuții suplimentare în valoare de 750 000 000 SEK menționate la articolul 2 alineatul (4) din Decizia de punere în aplicare (UE) 2024/1447 a Consiliului[footnoteRef:4], valoarea finală în euro a acestei contribuții a fost stabilită pe baza cursului de schimb aplicabil la momentul transferului. Pentru a reflecta valoarea finală reală, este necesară ajustarea în consecință a cuantumurilor stabilite în anexa la prezenta decizie. [4: 	Decizia de punere în aplicare (UE) 2024/1447 a Consiliului din 14 mai 2024 de aprobare a evaluării Planului pentru Ucraina (JO L, 2024/1447, 24.5.2024, ELI: http://data.europa.eu/eli/dec_impl/2024/1447/oj).] 

[bookmark: _Hlk219390662](5)	Ținând cont de situația din Ucraina și în vederea asigurării unui sprijin continuu pentru această țară, prezenta decizie ar trebui să intre în vigoare în regim de urgență, la data publicării în Jurnalul Oficial al Uniunii Europene și ar trebui să se aplice de la data adoptării sale. 
(6)	Prin urmare, Decizia de punere în aplicare (UE) 2024/1447 ar trebui să fie modificată în consecință,

ADOPTĂ PREZENTA DECIZIE: 
Articolul 1
Decizia de punere în aplicare (UE) 2024/1447 se modifică după cum urmează:
(1)	La articolul 2, se adaugă următorul alineat:
„(5) În temeiul articolului 7 din Regulamentul (UE) 2024/792, se pune la dispoziția Ucrainei, de către Suedia prin Mecanismul pentru Ucraina, o contribuție financiară suplimentară, sub formă de sprijin nerambursabil, corespunzătoare echivalentului în euro al cuantumului de 2 000 000 000 SEK, la cursul de schimb oficial la momentul transferului contribuției.
Contribuția financiară suplimentară menționată la primul paragraf al prezentului alineat se execută în conformitate cu normele și condițiile aplicabile cuantumului menționat la alineatul (1) de la prezentul articol.”;
(2)	Anexa se înlocuiește cu textul prevăzut în anexa la prezenta decizie.
Articolul 2
Prezenta decizie intră în vigoare la data publicării în Jurnalul Oficial al Uniunii Europene.
[bookmark: _Hlk219390725]Prezenta decizie se aplică de la data adoptării.

Adoptată la Bruxelles,
	Pentru Consiliu
	Președintele

